**Suplement i Certifikatës për kualifikimin profesional,**

**SHËRBIME ELEKTRO-AUTO (dual), Niveli III në KSHK, referuar Nivelit III të KEK**

**Individi është i aftë:**

* Tё konceptojё planin pёr hapjen e njё bisnesi tё vogёl për shërbimet e mirëmbajtjes dhe të riparimit në sistemet elektrike dhe elektronike të mjeteve të transportit.
* Tё kryejё llogaritje tё thjeshta ekonomike qё lidhen me shërbimet e mirëmbajtjes dhe

riparimit në sistemet elektrike dhe elektronike të transportit.

* Të zbatojë standardet e profesionit.
* Të interpretojë dhe plotësojë dokumentacionin teknik dhe financiar për shërbimet e

mirëmbajtjes dhe riparimit në sistemet elektrike dhe elektronike të mjeteve të transportit.

* Të organizoje vendin e punës për kryerjen e shërbimeve të mirëmbajtjes dhe riparimit në

sistemet elektrike dhe elektronike të mjeteve të transportit.

* Të përzgjedhë veglat, pajisjet, instrumentet dhe materialet e duhura për kryerjen e

shërbimeve të mirëmbajtjes dhe riparimit në sistemet elektrike dhe elektronike të

mjeteve të transportit.

* Të kryejë kontrollet dhe matjet e nevojshme për shërbimet e mirëmbajtjes dhe riparimit

në sistemet elektrike dhe elektronike të mjeteve të transportit.

* Të kryejë një analizë krahasuese të qarqeve elektrike, parametrave e karakteristikave

bazë

* Të përdorë dhe mirëmbajë veglat, pajisjet dhe instrumentet e punës.
* Të përdorë teknologjinë dixhitale në zhvillimin dhe analizën e sistemeve të ndryshme;
* Të bëjë diagnostimin e parregullsive në sistemet elektrike dhe elektronike të mjeteve të

transportit, duke përdorur edhe diagnostikimin kompjuterik.

* Të kryejë shërbimin e sistemit kompjuterik të mjeteve të transportit.
* Të kryejë shërbimin e sistemit të furnizimit me energji elektrike të mjeteve të transportit.
* Të kryejë shërbimin e sistemit të lëshimit të motorëve të mjeteve të transportit.
* Të kryejë shërbimin e sistemit të ndezjes së motorëve të mjeteve të transportit.
* Të kryejë shërbimin e sistemit të ndriçimit dhe sinjalizimit të mjeteve të transportit.
* Të kryejë shërbimin e elementeve elektrike të pajisjeve ndihmëse të mjeteve të

transportit.

* Të komunikojë me etikën e duhur në kuadrin e veprimtarive profesionale.
* Të zbatojë rregullat e mbrojtjes në punë dhe të ruajtjes së mjedisit.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Shërbime elektro-auto”, niveli III në KSHK, referuar nivelit III të KEK, e pajis individin me Certifikatën Profesionale dhe Suplementin përkatës të nivelit, të punonjësit të kualifikuar në këtë profil profesional, të cilat njihen në territorin e Republikës së Shqipërisë.

Ky kualifikim i jep individit mundësinë që t`i drejtohet tregut të punës për punësim nё ndërmarrje të shërbimeve elektro-auto, në pika servisi elektro-auto të mjeteve të transportit, veprimtaritë e tregtimit të pjesëve të këmbimit të mjeteve të transportit, si dhe nëveprimtari të tjera që veprojnë në këtë drejtim.

Me përfundimin e arsimimit të profilit mësimor “Shërbime elektro-auto”, niveli III-të në KSHK, referuar nivelit III të KEK, individi ka të drejtë të vazhdojë arsimimin në nivelin IV të KSHK, referuar nivelit IV të KEK, (teknik/manaxherial) të kualifikimit profesional (njëvjeçar) të drejtimit mësimor “Shërbime mjetesh transporti” dhe fiton të drejtën e diplomës së “Maturës Shtetërore Profesionale” me mundësi për vazhdimin e studimeve pas të mesme dhe universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).